જેવી રીતે ઘણાં પ્રામાણિક વેપારીઓ અજાણતા કોઈ બીજા અપ્રમાણિક વેપારીઓના “કાળાં નાણાંને ધોળા” કરવાના કામમાં ઘણી વખત ફસાઈ જતા હોય છે તેવી જ રીતે ઘણા સનિષ્ઠ સમાજસેવકો અને બિન-સરકારી સંગઠનો અનભિજ્ઞપણે કોઈ અધમ કાર્યોમાં સહયોગી થઈ શકે છે. તેમ છતાં, આ કાળા નાણાંને ધોળા કરવાના કામમાં અને માનવ અધિકારના નામે ચલાવાતી ગેરકાયદેસરની પ્રવૃત્તિઓ જેવી બંને બાબતોની લાંબી શૃંખલામાં ભિન્ન ભિન્ન સ્થળે વચેટિયાઓ હોય છે જેમને આ કાર્યની ફળશ્રુતિ વિશે જ્ઞાન હોય છે અને તેમ છતાં તેઓ આંખ આડા કાન કરે છે અને એ વિશે અજ્ઞાનતાનો અને નિર્દોષ હોવાનો ડોળ કરે છે.